Tales of the Unexpected

For den amerikanske serien fra 1977, se Quinn Martin's Tales of the Unexpected. For boka med samme tittel, se Tales of the Unexpected (bok).

Tales of the Unexpected er en britisk antologiserie innen grøsser- og krimsjangeren som gikk på ITV fra 1979 til 1988. Serien tok utgangspunkt i Roald Dahls novellesamling med samme tittel. Serien besto av en rekke korte novellefilmer som ikke hadde annet tilfelles med hverandre enn sjanger og atmosfære.

Serien er en slags antologi av forskjellige historier som i utgangspunktet var basert på noveller av Roald Dahl. Hver episode var avsluttende og ble presentert av Dahl, som i en stemningsfull atmosfære satt i en lenestol foran peisen og gav seerne en introduksjon av historien. Novellefilmene er ofte en blanding av thriller, mystikk, grøss og krim – med en overraskende slutt. Serien kjennetegnes også av en karakteristisk åpningmelodi skrevet av Ron Grainer. 

Tales of the Unexpected hadde premiere på NRK den 6. oktober 1979. Den første novellefilmen de viste var Offeret (Lamb to the Slaughter). Serien gikk sporadisk på kanalen til slutten av 1980-tallet.

 Priser 
I 1980 ble den tildelt Edgar-prisene (for episoden "Skin"). Den ble året etter nominert til en BAFTA i kategorien beste musikk.

 Referanser 

 Eksterne lenker 


Kategori:Antologiserier
Kategori:Grøsser-serier
Kategori:Britiske krimserier
Kategori:Roald Dahl
Kategori:TV-produksjoner på ITV
Kategori:Britiske TV-produksjoner fra 1970-årene
Kategori:Britiske TV-produksjoner fra 1980-årene